**Pályázati Felhívás**

Nappali tagozaton, felsőfokú (főiskola, egyetem) oktatási intézményben tanulók részére.

Balatonfőkajár Község Önkormányzata ösztöndíjpályázatot ír ki azoknak a rászoruló tanulóknak, akik tanulmányaikat főiskolán vagy egyetemen, nappali tagozaton folytatják. A pályázatok elbírálásánál a tanulmányi eredményt és a szociális helyzetet veszi figyelembe az önkormányzat.

1. **Pályázatot nyújthat be aki:**

a) a pályázat benyújtását megelőzően legalább 5 éve folyamatosan balatonfőkajári lakóhellyel rendelkezik, életvitelszerűen folyamatosan Balatonfőkajáron lakik (kollégiumi elhelyezés esetében a tanulmányi szünetekben és hétvégéken, Balatonfőkajáron életvitelszerűen tartózkodik)

b) államilag elismert magyar felsőoktatási intézmény teljes idejű alapképzésben (nappali), mesterképzésben, vagy egységes osztatlan képzésben részt vevő hallgatója,

d) a pályázat benyújtását megelőző két egymást követő szemeszterben felvett összes tantárgyból elért tanulmányi eredményének számtani átlaga legalább 3,8 (*tanulmányait 2022. szeptemberben kezdő hallgató esetében az első szemeszter értendő*),

e) tanulmányait az első diploma megszerzéséért folytatja,

g) a pályázat benyújtásakor a 25. életévét még nem töltötte be.

1. **A pályázatot a fenti rendelet mellékletét képező pályázati adatlapon kell benyújtani, és ahhoz a következőket kell mellékelni:**

a) a pályázati kérelem rövid indoklása (legfeljebb 1 A/4-es gépelt oldal terjedelemben),

b) a pályázó részére az oktatási intézménye által kiállított eredeti hallgatói jogviszony igazolás,

c) a pályázó utolsó két lezárt szemeszteréről kiállított indexének az oktatási intézmény által hitelesített fénymásolata (*tanulmányait 2022. szeptemberben kezdő hallgató esetében az első szemeszter értendő*),

d) a pályázó családjában keresettel rendelkezők munkáltatói (vagy NAV által kiállított) keresetigazolása.

A pályázat elbírálása során **előnyt jelent**, ha a pályázó államilag elismert nyelvvizsgával rendelkezik a diploma kiadásának feltételéül előírt szinten és nyelvből.

1. **Nem nyújthat be pályázatot, aki:**
2. nem balatonfőkajári állandó lakos,
3. bármely tantárgy esetén a félévet (féléveket) nem teljesítette.
4. A pályázatokat zárt borítékban, a Balatonfőkajár Község Önkormányzata – Tanulmányi Ösztöndíj Pályázat megjelöléssel a 8164 Balatonfőkajár, Kossuth L. u. 8. sz. alatti Polgármesteri Hivatalba lehet leadni, illetve postázni 2023. február hó 27. napjáig. Az Önkormányzat csak a fenti időpontig beérkező pályázatokat bírálja el.
5. Az ösztöndíjra rendelkezésre álló keretösszeg 200.000,- Ft, mely összeget 2-5 pályázó nyerheti el. A nyerteseket legkésőbb 2023. március 15-ig írásban értesítik, az elnyert támogatás egy összegben 2023. március 31-ig kerül kifizetésre.